Beatles for Sale

Beatles for Sale er fjórða breiðskífa Bítlanna. Hún var gefin út 4. desember 1964 í Bretlandi af Parlophone. Platan er ólík fyrri plötum hljómsveitarinnar sem einkennast af fjörugum tónum. Beatles for Sale var ekki fáanleg í Bandaríkjunum þangað til 1987 þegar safnskrá Bítlanna var komið á geisladiska og stöðluð að bresku plötunum. Í staðin komu átta af fjórtán lögum af plötunni fram á útgáfu Capitol Records, Beatles '65, sem var einungis gefin út í Norður-Ameríku.

Í upptökunum fyrir Beatles for Sale voru samdar smáskífurnar „I Feel Fine“ og „She's a Woman“. Platan fær áhrif úr kántrítónlist og frá Bob Dylan sem Bítlarnir hittu í New York í ágúst 1964. Einungis átta laganna eru frumsamin, þar sem hin eru ábreiður af lögum eftir listamenn líkt og Carl Perkins, Chuck Berry, Buddy Holly og Little Richard.

Beatles for Sale hlaut góðar viðtökur í Bretlandi þar sem hún var ellefu vikur á toppi vinsældalistans og 46 vikur í topp 20. Platan var einnig vinsæl í Ástralíu, þar sem ábreiðan „Rock and Roll Music“ komst á topp vinsældalistans þar. Lagið „Eight Days a Week“ komst í fyrsta sæti Billboard Hot 100 listans í Bandaríkjunum. Breiðskífan var kosin í 204. sæti á þriðju útgáfu All Time Top 1000 Albums eftir Colin Larkin árið 2000.

Lagalisti

Starfslið
Samkvæmt Ian MacDonald:

Bítlarnir
John Lennon – söngur, samhljómur og bakrödd; gítar; munnharpa; tambúrína, klapp
Paul McCartney – söngur, samhljómur og bakrödd; bassi og gítar; píanó, Hammondorgel; klapp
George Harrison – samhljómur og bakrödd; gítar; afrísk tromma, klapp; söngur á „Everybody's Trying to Be My Baby“
Ringo Starr – trommur, tambúrína, hristur, pákur, kúabjalla, umbúðarkassi, bongótromma; söngur á „Honey Don't“

Aðrir
George Martin – píanó, upptökustjóri

Vinsældalistar

+Vikulegir listarListi (1964–65) HámarkÁstralía (Kent Music Report)1Finnland (Suomen virallinen lista)1Listi (1987)HámarkUK Albums Chart (OCC)45Listi (2009)HámarkUK Albums Chart (OCC)56

Viðurkenningar og sölur

 Tilvísanir 

 Heimildir 

Flokkur:Hljómplötur Bítlanna
Flokkur:Hljómplötur gefnar út árið 1964
Flokkur:Breskar breiðskífur